**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS ANTIKORUPCIJOS KOMISJOS PIRMININKO SKYRIMO“ PROJEKTO**

1. **Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant paskirti Klaipėdos miesto savivaldybės tarybos Antikorupcijos komisijos pirmininką.

**2.** **Projekto rengimo priežastys ir kuo remiantis parengtas sprendimo projektas.**

Naujai išrinktai Klaipėdos miesto savivaldybės tarybai pradėjus darbą ir 2019 m. gegužės 30 d. sprendimu Nr. T2-128 sudarius Antikorupcijos komisiją, turi būti paskirtas šios komisijos pirmininkas. Vadovaujantis Lietuvos Respublikos vietos savivaldos įstatymo 15 straipsnio 1 dalimi savivaldybės taryba Antikorupcijos komisijos pirmininką mero teikimu skiria iš komisijos narių, savivaldybės tarybos opozicijos rašytiniu siūlymu, pasirašytu daugiau kaip pusės visų savivaldybės tarybos opozicijos narių reglamento nustatyta tvarka. Klaipėdos miesto savivaldybės tarybai 2019-06-20 tarybos posėdyje nepritarus 2019-06-13 sprendimo Nr. T1-190 „Klaipėdos miesto savivaldybės tarybos Antikorupcijos komisijos pirmininko skyrimo“ projektui, 2019-06-28 raštu TNS-179 buvo kreiptasi į tarybos opoziciją prašant pateikti kandidatūrą. Klaipėdos miesto savivaldybės tarybai 2019-06-20 tarybos posėdyje nepritarus 2019-07-18 sprendimo Nr. T1-248 „Klaipėdos miesto savivaldybės tarybos Antikorupcijos komisijos pirmininko skyrimo“ projektui, 2019-08-13 raštu TNS-224 buvo kreiptasi į tarybos opoziciją prašant pateikti kitą kandidatūrą. Rašte opozicijai buvo pažymėta, jog tarybos opozicija tą pačią kandidatūrą gali siūlyti ne daugiau kaip du kartus. Tarybos opozicija 2019-09-19 raštu Nr. TNS-265 „Dėl antikorupcijos komisijos pirmininko“ Antikorupcijos pirmininku pasiūlė skirti Aliną Velykienę. Antikorupcijos komisijos pirmininkas skiriamas slaptu balsavimu. Projektas parengtas remiantis Klaipėdos miesto savivaldybės tarybos veiklos reglamento 29.1 papunkčiu.

**3. Kokių rezultatų laukiama.**

Tarybai priėmus šį sprendimą, bus paskirtas Klaipėdos miesto savivaldybės tarybos Antikorupcijos komisijos pirmininkas. Tokiu būdu bus sudarytos sąlygos komisijos veiklos organizavimui.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos. Teigiamos pasekmės – sudaryta pilnos sudėties ir struktūros Antikorupcijos komisija

**PRIDEDAMA.** Teisės aktų ištraukos, 1 lapas.

|  |  |
| --- | --- |
| Klaipėdos miesto savivaldybės meras | Vytautas Grubliauskas |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos komisijos**

1. Savivaldybės taryba savo įgaliojimų laikui sudaro Etikos komisiją ir Antikorupcijos komisiją. Savivaldybės taryba šių komisijų pirmininkus mero teikimu skiria iš šių komisijų narių. Jeigu yra paskelbta savivaldybės tarybos opozicija, Etikos komisijos ir Antikorupcijos komisijos pirmininkų kandidatūras iš šių komisijų narių meras teikia savivaldybės tarybos opozicijos rašytiniu siūlymu, pasirašytu daugiau kaip pusės visų savivaldybės tarybos opozicijos narių, reglamento nustatyta tvarka. Jeigu savivaldybės tarybos opozicija nepasiūlo Etikos komisijos ir Antikorupcijos komisijos pirmininkų kandidatūrų, Etikos komisijos ir Antikorupcijos komisijos pirmininkus savivaldybės taryba iš šių komisijų narių skiria mero teikimu. Komisijų atsakingųjų sekretorių pareigas atlieka savivaldybės administracijos direktoriaus paskirti valstybės tarnautojai, šios funkcijos įrašomos į jų pareigybės aprašymą.

PATVIRTINTA

Klaipėdos miesto savivaldybės

tarybos 2016 m. birželio 23 d.

sprendimu Nr. T2-184

**KLAIPĖDOS MIESTO SAVIVALDYBĖS TARYBOS VEIKLOS**

**REGLAMENTAS**

29. Komisijos ir visuomeninės tarybos, jų sudarymas ir darbo tvarka.

29.1. Taryba savo įgaliojimų laikui sudaro Administracinę komisiją, Etikos komisiją ir Antikorupcijos komisiją. Taryba šių komisijų pirmininkus mero teikimu skiria iš šių komisijų narių. Jeigu yra paskelbta Tarybos opozicija, Etikos komisijos ir Antikorupcijos komisijos pirmininko kandidatūras iš šių komisijų narių meras teikia Tarybos opozicijos rašytiniu siūlymu, pasirašytu daugiau kaip pusės visų Tarybos opozicijos narių. Meras ne vėliau kaip prieš 10 darbo dienų iki Tarybos posėdžio raštu kreipiasi į Tarybos opozicijos pirmininką dėl Etikos komisijos ir Antikorupcijos komisijos pirmininko kandidatūros siūlymo. Tarybos opozicijos siūlymas turi būti pateiktas raštu ne vėliau kaip prieš 5 darbo dienas iki Tarybos posėdžio. Jeigu Tarybos opozicija nepasiūlo Etikos komisijos ar Antikorupcijos komisijos pirmininko kandidatūros, Etikos komisijos ar Antikorupcijos komisijos pirmininką Taryba iš šių komisijų narių skiria mero teikimu. Tarybos opozicija tą pačią kandidatūrą gali siūlyti ne daugiau kaip du kartus. Jeigu antrą kartą iš eilės Taryba nepritaria Tarybos opozicijos siūlomai tai pačiai kandidatūrai, Tarybos opozicija turi siūlyti kitą kandidatūrą. Ta pati tvarka galioja ir mero teikiamai kandidatūrai. Administracinės komisijos, Etikos komisijos ir Antikorupcinės komisijos pirmininkai skiriami slaptu balsavimu.